چین-ین پایتاختی پکن-ده لئیسان یاغیش‌لار نتیجه‌سینده 11 نفر حیاتینی ایتیریب.
" چاینا دیلی" قزئتی‌نین خبرینه گؤره، لئیسان یاغیش‌لار پکن-ین بیر چوخ بؤلگه‌سینده گونده‌لیک حیاتا منفی تأثیر گؤستریر.
پکن شهر رهبرلیگیندن وئریلن آچیقلامادا، پایتاختین موختلیف یئرلرینده آختاریش- قورتارما ایشلرینده ایشتیراک ائدن 2 نفرین ده اولدوغو 11 نفرین حیاتینی ایتیردیگی، 27 نفرین ایسه ایتکین دوشدوگو بیلدیریلیب.
ایتکین دوشن 27 نفردن 4-نون فانگشان کندینده آختاریش- قورتارما ایشلری آپاران “بلوئ ایسکی” قورتارما قروپونون عضوو اولدوغو، دیگرلری‌نین شخصیتی‌نین معینلشدیریلمه‌سی‌نین داوام ائتدیگی بیلدیریلیب.
پایتاختین 13 بولگه سینده 44 مین 673 نفرین الوئریش‌سیز هاوا شرایطی‌نین تأثیرینه معروض قالدیغی، 127 مین اینسانین پکن-ده تهلوکه‌سیز یئرلره تخلیه ائدیلدیگی بیلدیریلیب.
